Mestská časť Bratislava – Nové Mesto zverejňuje
Zámer
prenájmu časti pozemkov registra „C“ KN parc. č.: 15140/2 – zastavané plochy a nádvoria (965m2) a parc. č.: 15140/32 (36m2) pre k. ú. Nové Mesto, Správou katastra pre hl. mesto Bratislavu, zapísanom na liste vlastníctva č. 3749, v areáli Základnej školy v Bratislave, na ul. Kalinčiakova 12, o výmere 1001 m2 vonkajších plôch pre Red Hill s.r.o., so sídlom Na Revíne 21, 831 01 Bratislava III, odd. Sro vložka č. 59653/B;
na dobu určitú od 20.10.2013 do 30.5.2014 
ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov
z dôvodu, že Základná škola Kalinčiakova 12, Bratislava – Nové Mesto má v správe antukové tenisové kurty a futbalové ihrisko s bežeckým oválom a trávnatým okolím. Bežecký ovál je v nevyhovujúcom stave a vedľajšie trávnaté plochy v termíne nájmu škola nebude potrebovať pre výchovno – vyučovací proces ani na zabezpečenie mimoškolských aktivít žiakov.
Vzhľadom na minimálne využívanie týchto plôch a pripravované investície do celkovej rekonštrukcie vonkajších ihrísk v rámci budovania Národného futbalového štadiónu, ktoré sa majú podľa dohovoru začať realizovať až po ukončení školského roku (30. jún 2014),škola bude môcť využiť prostriedky z nájmu na rekonštrukciu časti ostatných športovísk (tenisový kurt, multifunkčné ihrisko), ktoré do celkovej plánovanej rekonštrukcie nebudú spadať.  
Pre vedenie školy je zmluva výhodná z dôvodu, že okrem uvedených športových tried so zameraním na ľadový hokej a futbal v súčasnosti má škola v týchto triedach doplnených žiakov so školským športovým variantom zameraným na všeobecnú pohybovú prípravu, kde sa okrem iného vyučuje soft tenis, volejbal, bedminton, basketbal k čomu využívame uvedené športoviská a chceme ich postupne skvalitniť bezúdržbovým povrchom (plastový kazetový povrch), čo ušetrí škole časť prevádzkových prostriedkov;

 Za nájomné vo výške:
5 675,67 €